Stephenie Meyer
Stephenie Meyer (o.s. Morgan, s. 24. joulukuuta 1973 Hartford, Connecticut) on yhdysvaltalainen kirjailija. Hänet tunnetaan neliosaisesta romanttisesta fantasiasarjasta "Houkutus" (). Kirjasarjan ensimmäinen osa, vuonna 2005 julkaistu "Houkutus", oli Meyerin esikoisteos. Meyerin "Houkutus"-sarjan kirjoja on myyty maailmanlaajuisesti yli 42 miljoonaa kappaletta, ja sarjaa on käännetty 37 kielelle. Vuonna 2005 "Publishers Weekly" -lehti valitsi Meyerin yhdeksi vuoden lupaavimmista uusista kirjailijoista.
Mark Twain
Mark Twain (oikealta nimeltään Samuel Langhorne Clemens, 30. marraskuuta 1835 Florida, Missouri, Yhdysvallat – 21. huhtikuuta 1910 Redding, Connecticut) oli yhdysvaltalainen kirjailija. Twain tunnetaan humoristisista ja satiirisista teoksistaan. Twain oli aikansa tunnetuimpia kirjailijoita. Hänen kehityskertomuksensa pohjautuvat hänen omiin kasvukokemuksiinsa Yhdysvaltojen etelävaltioissa, erityisesti Mississippijoen varrella. Twainin tunnetuimpia teoksia ovat "Tom Sawyerin seikkailut" ja "Huckleberry Finnin seikkailut".